techiaith/cofnodycynulliad_en-cy huggingface dataset:
English: Well, it doesn't work; that's the problem. Regardless of what the principle is, it clearly doesn't work. There'll be people left high and dry without any money. We know that it's a mess. We know that there are members of his own party - well, I don't know if he is a member of the Conservative party or not - there are members who sit in the same party on that side in Westminster who have made the same points to the UK Government. The point is that this is a mess of the UK Government's making, and ordinary people are suffering.
Welsh: Wel, nid yw'n gweithio; dyna'r broblem. Ni waeth beth yw'r egwyddor, mae'n amlwg nad yw'n gweithio. Bydd pobl yn cael eu gadael yn ddiamddiffyn heb unrhyw arian. Rydym ni'n gwybod ei fod yn llanast. Rydym ni'n gwybod bod Aelodau ei blaid ei hun - wel, nid wyf yn gwybod a yw e'n aelod o'r Blaid Geidwadol ai peidio - bod aelodau sy'n eistedd yn yr un blaid ar yr ochr honno yn San Steffan sydd wedi gwneud yr un pwyntiau i Lywodraeth y DU. Y pwynt yw bod hwn yn llanast a grëwyd gan Lywodraeth y DU ei hun, ac mae pobl gyffredin yn dioddef.
English: As the Member will be aware, this question relates to legal information that's privileged, so I can't respond to him on that point.
Welsh: Fel y bydd yr Aelod yn ymwybodol, mae'r cwestiwn hwn yn ymwneud â gwybodaeth gyfreithiol sy'n freintiedig, felly ni allaf ymateb iddo ar y pwynt yna.
English: First Minister, I asked your Counsel General the same type of question about a fortnight ago and I got a typical lawyer's answer, or perhaps a typical Counsel General's answer. My constituents want clarity. There's a debate tomorrow afternoon in this Chamber about that prison, and they're seeking that clarity, particularly on the Welsh Government's views on its responsibilities under the covenant. Can the First Minister reassure my constituents that the Welsh Government has no plans to change the covenant and will seek to abide by its principles of keeping the use of the land for industrial purposes, and to avoid nuisance for neighbours, which would mean telling the MOJ 'no' when they wish to purchase or lease the land for the development of a prison, which, in my book, does not come under an industrial development?
Welsh: Prif Weinidog, gofynnais yr un math o gwestiwn i'ch Cwnsler Cyffredinol tua pythefnos yn ôl, a chefais ateb cyfreithiwr nodweddiadol, neu ateb Cwnsler Cyffredinol nodweddiadol efallai. Mae fy etholwyr eisiau eglurder. Ceir dadl brynhawn yfory yn y Siambr hon am y carchar hwnnw, ac maen nhw'n gofyn am yr eglurder hwnnw, yn enwedig ynghylch safbwyntiau Llywodraeth Cymru ar ei chyfrifoldebau o dan y cyfamod. A all y Prif Weinidog sicrhau fy etholwyr i nad oes gan Lywodraeth Cymru unrhyw gynlluniau i newid y cyfamod ac y bydd yn ceisio glynu wrth ei egwyddorion o gadw'r defnydd o dir at ddibenion diwydiannol, ac i osgoi niwsans i gymdogion, a fyddai'n golygu dweud 'na' wrth y Weinyddiaeth Gyfiawnder pan fyddant yn dymuno prynu neu brydlesu'r tir ar gyfer datblygu carchar, nad yw, yn fy nhyb i, yn cynrychioli datblygiad diwydiannol?
English: What I can say to the Member is this: the Ministry of Justice have not asked the Welsh Government to sell them the land at the Baglan site, and no decision on the future of the site has been made. I can say that a letter was written by Carl Sargeant to David Lidington, Lord Chancellor and Secretary of State for Justice, on 26 October 2017. That letter sought confirmation whether it's still the intention that the proposed prison at Baglan would be a category C establishment or whether there are plans to house other prisoners in the proposed prison. In addition, the letter requested confirmation of the effect that a new prison in south Wales would have on the prisons of Cardiff and Swansea. We have not received a response to that letter. And there will be no further action from the Welsh Government until that response is forthcoming.
Welsh: Yr hyn y gallaf ei ddweud wrth yr Aelod yw hyn: nid yw'r Weinyddiaeth Gyfiawnder wedi gofyn i Lywodraeth Cymru werthu'r tir ar y safle ym Maglan iddyn nhw, ac nid oes unrhyw benderfyniad ar ddyfodol y safle wedi ei wneud. Gallaf ddweud bod llythyr wedi ei ysgrifennu gan Carl Sargeant i David Lidington, yr Arglwydd Ganghellor a'r Ysgrifennydd Gwladol dros Gyfiawnder, ar 26 Hydref 2017. Roedd y llythyr yn gofyn am gadarnhad o ba un ai'r bwriad o hyd yw y byddai'r carchar arfaethedig ym Maglan yn sefydliad categori C neu a oes cynlluniau i roi carcharorion eraill yn y carchar arfaethedig. Hefyd, gofynnodd y llythyr am gadarnhad o'r effaith y byddai carchar newydd yn ne Cymru yn ei chael ar garchardai Caerdydd ac Abertawe. Nid ydym wedi derbyn ymateb i'r llythyr hwnnw. Ac ni fydd unrhyw weithredu pellach gan Lywodraeth Cymru tan i'r ymateb hwnnw gael ei dderbyn.
English: That's a very interesting answer, First Minister. I think, however, you are possibly able to tell us - as it's a matter of public record - which parties would be entitled to enforce the covenant that's in the documentation at the moment. Are you able to tell us, as well, how many expressions of interest have been made in that land during the period of Welsh Government ownership, and which have been put off by the existence of the covenant?
Welsh: Mae hwnna'n ateb diddorol iawn, Prif Weinidog. Credaf, fodd bynnag, ei bod yn bosibl y gallwch chi ddweud wrthym - gan ei fod yn fater o gofnod cyhoeddus - pa bartïon fyddai â hawl i orfodi'r cyfamod sydd yn y dogfennau ar hyn o bryd. A allwch chi ddweud wrthym, hefyd, sawl datganiad o ddiddordeb sydd wedi ei wneud ar gyfer y tir hwnnw yn ystod cyfnod perchnogaeth Llywodraeth Cymru, ac sydd cael eu hatal gan fodolaeth y cyfamod?
English: It's very difficult to give a view on whether an expression of interest has been put off, because, of course, you wouldn't know of the expression of interest in the first place. What I can say is that it's the Ministry of Justice - that her party, of course, are responsible for - who want to build on this land. From our perspective, we are quite clear that until and unless we get the clarification that we wish to have, we will take no further steps in relation to this land. We will examine very carefully whether this land is, in fact, the right place for a prison to go.
Welsh: Mae'n anodd iawn cynnig safbwynt ar ba un a yw datganiad o ddiddordeb wedi cael ei atal, oherwydd, wrth gwrs, ni fyddech chi'n gwybod am y datganiad o ddiddordeb yn y lle cyntaf. Yr hyn y gallaf ei ddweud yw mai'r Weinyddiaeth Gyfiawnder - y mai ei phlaid hi, wrth gwrs, yn gyfrifol amdani - sydd eisiau adeiladu ar y tir hwn. O'n safbwynt ni, rydym ni'n gwbl eglur na fyddwn yn cymryd unrhyw gamau pellach o ran y tir hwn tan i ni dderbyn yr eglurhad yr ydym ni'n dymuno ei gael. Byddwn yn ystyried yn ofalus ai'r tir hwn, mewn gwirionedd, yw'r lle cywir i garchar gael ei leoli.
English: Legal advice I've received, and I quote, says: 'Assuming this is correct, there is a covenant and that covenant is legally valid. It means that the site is affected by an obligation in favour of a third party limiting its use to an industrial park only. In those circumstances, building a prison on the site could be a breach of the covenant. In the event of a breach, the party with the benefit of the covenant could take steps to enforce it, e.g. by seeking an injunction restraining the development and/or claiming compensation.' So, from this legal advice, which clearly shows there are many tools within the Welsh Government's box to block the proposed prison and force the MOJ into compulsory purchase, the only reason not to do this, as far as I could understand, would be that the Welsh Government wants to have this prison in Baglan. Will you seek a commitment here today that the Welsh Government will oppose releasing this land to the MOJ, so that, therefore, posing the question to the UK Government is no longer necessary in future?
Welsh: Mae cyngor cyfreithiol yr wyf i wedi ei dderbyn, ac rwy'n dyfynnu, yn dweud: O dybio bod hyn yn gywir, mae cyfamod yn bodoli ac mae'r cyfamod hwnnw yn ddilys yn gyfreithiol. Mae'n golygu bod y safle yn cael ei effeithio gan rwymedigaeth o blaid trydydd parti yn cyfyngu ei ddefnydd i barc diwydiannol yn unig. O dan yr amgylchiadau hynny, gallai adeiladu carchar ar y safle fod yn ddiffyg cydymffurfiad â'r cyfamod. Mewn achos o ddiffyg cydymffurfiad, gallai'r parti â'r fantais o gyfamod gymryd camau i'w orfodi, e.e. trwy geisio gwaharddeb yn atal y datblygiad a/neu'n hawlio iawndal. Felly, o'r cyngor cyfreithiol hwn, sy'n dangos yn eglur bod llawer o ddulliau ar gael i Lywodraeth Cymru atal y carchar arfaethedig a gorfodi'r Weinyddiaeth Gyfiawnder i brynu gorfodol, a'r unig reswm i beidio â gwneud hyn, cyn belled ag y gallwn i ddeall, fyddai bod Llywodraeth Cymru eisiau'r carchar hwn ym Maglan. A wnewch chi geisio ymrwymiad yma heddiw y bydd Llywodraeth Cymru yn gwrthwynebu rhyddhau'r tir hwn i'r Weinyddiaeth Gyfiawnder, fel na fydd gofyn y cwestiwn i Lywodraeth y DU, felly, yn angenrheidiol mwyach yn y dyfodol?
English: We await the response from the UK Government. I'd say quite clearly to the Member that there will be no action on this point unless there is a satisfactory response to that letter, and even then, we will consider whether, in fact, this land is the right place for a prison.
Welsh: Rydym ni'n aros am yr ymateb gan Lywodraeth y DU. Byddwn yn dweud yn gwbl eglur wrth yr Aelod na fydd unrhyw weithredu ar y pwynt hwn os na cheir ymateb boddhaol i'r llythyr hwnnw, a hyd yn oed wedyn, byddwn yn ystyried ai'r tir hwn, mewn gwirionedd, yw'r lle cywir ar gyfer carchar.
English: A point of order arising out of questions. Simon Thomas.
Welsh: Pwynt o drefn yn deillio o'r cwestiynau. Simon Thomas.
English: Thank you, Presiding Officer. I seek your advice as much as anyone's as to whether Standing Orders can help us actually get the correct answers to questions in this Chamber. You will have heard my question was very specific to the First Minister about whether he'd received any comments about the behaviour of his staff from Leighton Andrews, to which he gave no reply - [ Interruption.]
Welsh: Diolch, Llywydd. Gofynnaf am eich cyngor chi cymaint ag unrhyw un arall ynghylch pa un a all Rheolau Sefydlog ein helpu ni i gael yr atebion cywir i gwestiynau yn y Siambr hon mewn gwirionedd. Byddwch wedi clywed bod fy nghwestiwn yn benodol iawn i'r Prif Weinidog ynghylch pa un a oedd wedi cael unrhyw sylwadau am ymddygiad ei staff gan Leighton Andrews, ac ni wnaeth roi unrhyw ateb - [ Torri ar draws.]
English: I'm listening to this point of order in order to decide whether it is a point of order or not.
Welsh: Rwy'n gwrando ar y pwynt o drefn hwn er mwyn penderfynu a yw'n bwynt o drefn ai peidio.
English: Thank you. I think we'll listen to the current Presiding Officer in these regards, if we may. In the last 15 minutes, Leighton Andrews has issued his own statement saying as follows: 'In November 2014, I told the First Minister face to face that I believed that the Code for Special Advisers had been broken. I asked him to carry out a formal investigation. He said he would.' He said he would. Can we reconcile these two questions by giving the First Minister an opportunity to add to what he told myself, Angela Burns and Andrew Davies?
Welsh: Diolch. Rwy'n credu y gwnawn ni wrando ar y Llywydd presennol yn hyn o beth, os cawn ni. Yn y 15 munud diwethaf, mae Leighton Andrews wedi cyhoeddi ei ddatganiad ei hun yn dweud fel a ganlyn: Ym mis Tachwedd 2014, dywedais wrth y Prif Weinidog wyneb yn wyneb fy mod i o'r farn y bu diffyg cydymffurfiad â Chod y Cynghorwyr Arbennig. Gofynnais iddo gynnal ymchwiliad ffurfiol. Dywedodd y byddai'n gwneud hynny. Dywedodd y byddai'n gwneud hynny. A allwn ni gysoni'r ddau gwestiwn trwy roi cyfle i'r Prif Weinidog ychwanegu at yr hyn a ddywedodd wrthyf i, Angela Burns ac Andrew Davies?
English: The Member knows that we can't use points of order just in order to extend First Minister's questions. Your comments, or the comments of former AMs, are now on the record this afternoon.
Welsh: Mae'r Aelod yn gwybod na chawn ni ddefnyddio pwyntiau o drefn, dim ond er mwyn ymestyn y cwestiynau i'r Prif Weinidog. Mae eich sylwadau, neu sylwadau cyn-Aelodau'r Cynulliad, yn awr ar y Cofnod y prynhawn yma.
English: We now move on to business questions. The leader of the house - Julie James.
Welsh: Symudwn ymlaen yn awr at y cwestiynau busnes. Arweinydd y Tŷ - Julie James.
English: Diolch, Llywydd. The only change to this week's business is the timings for oral Assembly questions tomorrow. Business for the next three weeks is shown on the business statement and announcement, found amongst the meeting papers that are available to Members electronically.
Welsh: Diolch, Llywydd. Yr unig newid i fusnes yr wythnos hon, yw'r amseroedd ar gyfer cwestiynau llafar y Cynulliad yfory. Dangosir busnes y tair wythnos nesaf ar y datganiad a'r cyhoeddiad busnes, y gellir ei weld ymhlith papurau'r cyfarfod sydd ar gael i'r Aelodau yn electronig.
English: May I ask for a statement from the Welsh Government on the UK Government's industrial strategy, published last month? The strategy commits the UK Government to work in partnership across all four nations to create the conditions where successful businesses can emerge and grow to help young people develop the skills they need to do the highly paid and highly skilled jobs of the future. Can I ask for a statement from the Welsh Government confirming their willingness to engage in a constructive manner with Westminster to meet the aims of the industrial strategy in Wales, please?
Welsh: A gaf i ofyn am ddatganiad gan Lywodraeth Cymru ar strategaeth ddiwydiannol Llywodraeth y DU, a gyhoeddwyd y mis diwethaf? Mae'r strategaeth yn ymrwymo Llywodraeth y DU i weithio mewn partneriaeth ledled y pedair gwlad i greu'r amodau sy'n golygu y gall busnesau llwyddiannus ddatblygu a thyfu i helpu pobl ifanc i ddatblygu'r sgiliau sydd eu hangen arnynt i gyflawni swyddi â chyflog uchel a medrus iawn y dyfodol. A gaf i ofyn am ddatganiad gan Lywodraeth Cymru yn cadarnhau ei bod yn fodlon ymgysylltu mewn modd adeiladol â San Steffan i fodloni nodau'r strategaeth ddiwydiannol yng Nghymru, os gwelwch yn dda?
English: I was very glad to see the industrial strategy published. It had a number of things of great interest to the Welsh Government in it, not least the emphasis on digital and data, which is very welcome indeed. The Cabinet Secretary for economy and infrastructure, who isn't here today to hear your question, will be bringing forward his own economic action plan, which will of course detail how it dovetails with the UK industrial strategy, amongst a number of other things.
Welsh: Roeddwn i'n falch iawn o weld y strategaeth ddiwydiannol a gyhoeddwyd. Roedd yn cynnwys nifer o bethau sydd o ddiddordeb mawr i Lywodraeth Cymru, yn enwedig y pwyslais ar y maes digidol a data, a chroesewir hynny'n fawr. Bydd Ysgrifennydd y Cabinet dros yr economi a'r seilwaith, nad yw'n bresennol heddiw i glywed eich cwestiwn, yn cyflwyno ei gynllun gweithredu economaidd ei hun, a fydd wrth gwrs yn cynnwys y manylion ynghylch sut y mae'n cydweddu â strategaeth ddiwydiannol y DU, ymhlith nifer o bethau eraill.
English: I've received many, many representations from parents in the Port Talbot area whereby they're claiming that specialist provision of a playgroup for children with additional learning needs at Action for Children at Neath Port Talbot Hospital is under threat and that it may lead to closure. Also they've told me that the autism family support worker is under threat of losing their position. This scheme is obviously funded by the Welsh Government through Families First, and this has raised its head previously a few years ago. One parent has told me, and I quote: 'Action for Children's services were a lifeline that was most important to us when we were thrust into an unfamiliar world, facing the uncertainty of the diagnosis process and the task of learning a whole new set of skills. The difference that this provision made to us was marked and indispensable.' Would it be possible for the Minister with responsibility for this area to give a statement to AMs as a matter of urgency, for us to understand whether it's closing full stop or whether there will be another provider coming instead of it? What I understand is that the criteria for the application process has changed, so it may not be that it's going altogether, but it may be that somebody else is coming in to provide it. Whatever the issue is, we need to know, because people are becoming anxious in the area about what provision is going to be provided for their children in the hospital. Any advice or any support that the Welsh Government can give would be very useful indeed.
Welsh: Rwyf wedi clywed llawer iawn o sylwadau gan rieni yn ardal Port Talbot, lle y maen nhw'n datgan bod darpariaeth arbenigol o gylch chwarae ar gyfer plant ag anghenion dysgu ychwanegol yn Gweithredu dros Blant yn Ysbyty Castell-nedd Port Talbot, o dan fygythiad, ac efallai y bydd yn cael ei gau. Maen nhw hefyd wedi dweud wrthyf fod y gweithiwr cymorth i deuluoedd awtistiaeth o dan fygythiad o golli ei swydd. Mae'r cynllun hwn yn amlwg yn cael ei ariannu gan Lywodraeth Cymru drwy Teuluoedd yn Gyntaf, ac fe ddaeth hyn i'r amlwg o'r blaen ychydig flynyddoedd yn ôl. Mae un rhiant wedi dweud wrthyf, a dyfynnaf: ' Roedd gwasanaethau Gweithredu dros Blant yn elfen bwysig iawn i ni ar adeg pan gawsom ni ein taflu i fyd anghyfarwydd, gan wynebu ansicrwydd o ran y broses diagnosis a'r dasg o ddysgu cyfres newydd o sgiliau. Roedd y gwahaniaeth a wnaeth y darpariaeth hon i ni yn sylweddol ac yn angenrheidiol i ni.' A fyddai modd i'r Gweinidog sy'n gyfrifol am y maes hwn roi datganiad i Aelodau'r Cynulliad fel mater o frys, i ni ddeall pa un a yw'n cau, a dyna ben arni, neu a fydd darparwr arall yn dod yn ei le? Yr hyn yr wyf i'n ei ddeall, yw bod y meini prawf ar gyfer y broses ymgeisio wedi newid, felly mae'n bosibl na fydd yn diflannu yn gyfan gwbl, ond yn hytrach bod rhywun arall yn dod yn ei le i'w ddarparu. Beth bynnag sy'n digwydd, mae angen inni wybod, oherwydd mae pobl yn yr ardal yn pryderu ynghylch pa ddarpariaeth a gaiff ei darparu ar gyfer eu plant yn yr ysbyty. Byddai unrhyw gyngor neu unrhyw gymorth y gall Llywodraeth Cymru ei roi yn ddefnyddiol iawn.
English: I'm familiar with the scheme, as it happens, and it's a very good scheme indeed. I know that there are a large number of parents who have relied very heavily on the scheme in the past and I've had similar representations to the Member made to me about the benefit that the scheme has brought to families. The Minister responsible is here and has listened very carefully to your comments. I'm sure he'll be able to bring something forward in due course that will allay people's fears.
Welsh: Rwyf yn gyfarwydd iawn â'r cynllun, fel y mae'n digwydd, ac mae'n gynllun da iawn yn wir. Gwn fod nifer fawr o rieni sydd wedi dibynnu'n helaeth iawn ar y cynllun yn y gorffennol, ac rwyf innau wedi cael sylwadau tebyg i'r Aelod gan bobl am fudd y cynllun i deuluoedd. Mae'r Gweinidog â chyfrifoldeb yn bresennol ac mae wedi gwrando'n ofalus iawn ar eich sylwadau. Rwy'n siŵr y bydd ef yn gallu cyflwyno rhywbeth maes o law a bydd yn tawelu ofnau pobl.
English: Leader of the house, the Cabinet Secretary for rural affairs is aware of concerns raised about the complexity of the application process for rural development grants via the WEFO website for third sector organisations who've been allocated funding in the current round. Can the Welsh Government assure me that these concerns are being addressed in order to facilitate the draw-down of rural development grants for local projects such as the Ogmore village hall association?
Welsh: Arweinydd y Tŷ, mae Ysgrifennydd y Cabinet dros faterion gwledig yn ymwybodol o'r pryderon a godwyd ynghylch cymhlethdod y broses ymgeisio ar gyfer grantiau datblygu gwledig drwy gyfrwng gwefan WEFO ar gyfer sefydliadau'r trydydd sector y mae cyllid wedi ei neilltuo iddynt yn y rownd bresennol. A all Llywodraeth Cymru roi sicrwydd imi bod y pryderon hyn yn cael sylw er mwyn hwyluso cael gafael ar grantiau datblygu gwledig ar gyfer prosiectau lleol megis Cymdeithas Neuadd Bentref Aberogwr?
English: Thank you very much for that question. The current system is not new; WEFO Online has been used for the successful management of EU-funded projects since 2008. The majority of applicants have successfully completed the online claims process with the existing guidance and support. However, we are aware that some applicants do have issues submitting their claims and officials work closely with them on a case-by-case basis. The guidance explains that the claims process is being reviewed by officials in response to feedback from applicants to that effect. We're not aware that any applicants have actually dropped out because of that process, but with regard to Ogmore, I can confirm that officials met with the trustees last Thursday to support them in submitting their claim.
Welsh: Diolch yn fawr iawn ichi am y cwestiwn yna. Nid yw'r system bresennol yn newydd; defnyddiwyd WEFO Ar-lein i reoli prosiectau a ariennir gan yr UE yn llwyddiannus, ers 2008. Mae'r rhan fwyaf o ymgeiswyr wedi cwblhau'r broses hawliadau ar-lein yn llwyddiannus gyda'r arweiniad a'r cymorth presennol. Fodd bynnag, rydym ni'n ymwybodol bod rhai ymgeiswyr yn cael trafferth wrth gyflwyno eu hawliadau ac mae swyddogion yn gweithio'n agos gyda hwy fesul achos. Mae'r canllawiau yn esbonio bod y broses hawliadau yn cael ei hadolygu gan swyddogion mewn ymateb i adborth gan ymgeiswyr i'r perwyl hwnnw. Nid ydym yn ymwybodol bod unrhyw ymgeiswyr mewn gwirionedd wedi rhoi'r ffidil yn y to oherwydd y broses honno, ond o ran Aberogwr, gallaf gadarnhau bod swyddogion wedi cyfarfod â'r ymddiriedolwyr ddydd Iau diwethaf i'w cynorthwyo i gyflwyno eu cais.
English: In terms of the dementia strategy, I've had myself several meetings with the health Secretary about the dementia strategy, and I'm very aware that he's taken on board a large number of the issues that were raised with him by the various groups, including groups of people who have dementia themselves, and that he's on course to publish the new strategy, taking into account all of those views, in the new year. I see he's nodding at me, so that remains the case. In terms of the conflicts of interest, I don't know whether that's related to the second one or not, but it's obviously the same topic - [ Interrupion.] Different subjects, same topic. I think the best thing for us to do there is to actually discuss it outside and I will undertake to broker with the Member meetings with the various people she's mentioned to see if we can reach a satisfactory solution.
Welsh: O ran y strategaeth dementia, rwyf i fy hun wedi cael sawl cyfarfod gyda'r Ysgrifennydd Iechyd ynghylch y strategaeth dementia, ac rwy'n ymwybodol iawn ei fod ef wedi rhoi sylw i nifer fawr o'r materion a godwyd gydag ef gan y gwahanol grwpiau, gan gynnwys grwpiau o bobl sydd â dementia eu hunain, a'i fod ar y trywydd iawn i gyhoeddi strategaeth newydd, gan gymryd i ystyriaeth yr holl sylwadau hynny, yn y flwyddyn newydd. Gwelaf ei fod yn siglo'i ben i gytuno â mi, felly dyna'r sefyllfa o hyd. O ran gwrthdaro buddiannau, nid wyf yn gwybod pa un a yw hynny'n gysylltiedig â'r ail un ai peidio, ond mae'n amlwg mai'r un pwnc ydyw - [ Torri ar draws.] Pynciau gwahanol, yr un testun. Rwy'n credu mai'r peth gorau i ni ei wneud yw ei drafod y tu allan mewn gwirionedd ac rwy'n addo y byddaf yn trefnu i'r aelod i gael cyfarfodydd gyda'r gwahanol bobl y mae hi wedi sôn amdanynt, i weld os gallwn ni gael ateb boddhaol.